Diari Oficial de la Generalitat Valenciana


Sumari del DOGV 8611, del 12-08-2019 (2019/7846)

RESOLUCIÓ de 15 de juliol de 2019, de la Conselleria d'Hisenda i Model Econòmic, per la qual s'autoritza generar crèdits per ingressos finalistes del Ministeri d'Agricultura, Pesca i Alimentació, en el capítol 2 del programa 714.80, Agricultura i ramaderia, per import de 2.827.387,68 euros. Expedient número 12.005/19-074.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7846


Data del document
:   15-07-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 de juliol de 2019, de la Conselleria d'Hisenda i Model Econòmic, per la qual s'autoritza generar crèdits per ingressos finalistes del Ministeri d'Agricultura, Pesca i Alimentació, en el capítol 2 del programa 714.80, Agricultura i ramaderia, per import de 2.827.387,68 euros. Expedient número 12.005/19-074. [2019/7846]  
La Conselleria d'Agricultura, Desenvolupament Rural, Emergència Climàtica i Transició Ecològica ha proposat generar crèdits en el capítol 2 del programa 714.80, Agricultura i ramaderia, per ingressos finalistes del Ministeri d'Agricultura, Pesca i Alimentació per import de 2.827.387,68 euros, com a part dels imports assignats a la Comunitat Valenciana en el Consell de Ministres de 20 de juliol de 2018, d'acord amb els criteris de distribució i repartiment de fons acordats en la Conferència Sectorial d'Agricultura i Desenvolupament Rural de 10 de juliol de 2018, per a actuacions lluita contra plagues i malalties dels vegetals. Es tracta d'actuacions que són finançades al 50 % pel ministeri, i l'assignació per a 2018 va ascendir a 3.146.414 euros, dels quals 278.000 els executa l'IVIA per a actuacions que du a terme a través del seu laboratori de referència, i els 2.868.414 directament la conselleria. Si bé en aquest exercici no s'havia pressupostat aquesta aportació, sí que es van executar, a càrrec del capítol 2 del programa 714.80, Agricultura i ramaderia, despeses vinculades a les actuacions que originen la transferència per un total de 6.193.283,95 euros, d'acord amb la relació d'expedient que s'inclou en la documentació, i queda un romanent de tresoreria de 41.026,32 euros.  
Considerant això, que el pressupost per a aquest exercici tampoc ha inclòs previsió d'ingressos per aquest concepte, així com la necessitat d'adoptar una sèrie d'actuacions i mesures fitosanitàries urgents per a lluitar contra el bacteri Xylella fastidiosa, evitar-ne la propagació i complir les mesures fitosanitàries fixades en la normativa comunitària, la conselleria esmentada planteja la necessitat de generar crèdits a càrrec d'aquests ingressos, en el capítol 2 del programa 714.80, Agricultura i ramaderia, per import de 2.827.387,68 euros.  
A aquest efecte i en virtut del que es disposa en els articles 21 i 24 de la Llei 28/2018, de pressupostos de la Generalitat per a 2019, aquesta Conselleria d'Hisenda i Model Econòmic, adopta la següent: resolució:  
  
Primer  
S'autoritza un augment en el pressupost d'ingressos en l'aplicació 701.03, «Transferències de capital finalistes de l'Administració de l'Estat. Àrea Agricultura Ramaderia i Pesca», per import de 2.827.387,68 euros.  
  
Segon  
S'autoritza generar crèdit en l'aplicació 79.73.21.655.79.6 per import de 2.827.387,68 euros.  
  
Tercer  
Com a conseqüència de l'import generat, es modifica en la FP3 del programa 714.80, Agricultura i ramaderia, les dades relatives a l'aplicació d'ingrés 701.03 que queden establides en els termes següents:  
  
  
València, 15 de juliol de 2019.- El conseller d'Hisenda i Model Econòmic: Vicent Soler i Marco.